**Molėtų rajono savivaldybės taryba**

**SPRENDIMAS**

**Dėl Molėtų rajono savivaldybės finansinio turto investavimo ir uždarosios akcinės bendrovės „Molėtų vanduo“ įstatinio kapitalo didinimo**

2022 m. liepos    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 6, 7 punktais, 4 dalimi, Lietuvos Respublikos akcinių bendrovių įstatymo 20 straipsnio 1 dalies 18 punktu, 45 straipsnio 1, 2 dalimis, 49 straipsnio 2 dalimi, 50 straipsnio 1 dalimi, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, atsižvelgdama į Molėtų rajono savivaldybės tarybos 2021 m. lapkričio 25 d. sprendimą Nr. B1-243 ,,Dėl Molėtų rajono savivaldybės tarybos 2020 m. sausio 30 d. sprendimo Nr. B1-12 „Dėl uždarosios akcinės bendrovės „Molėtų vanduo“ 2020–2022 metų geriamojo vandens tiekimo ir nuotekų tvarkymo veiklos ir plėtros plano patvirtinimo“ pakeitimo“, Molėtų rajono savivaldybės administracijos direktoriaus 2022 m. liepos 18 d. įsakymą Nr. B6-796 ,,Dėl pasiūlymo investuoti Molėtų rajono savivaldybės finansinį turtą ir sprendimo projekto teikimo“,

Molėtų rajono savivaldybės taryba n u s p r e n d ž i a:

1. Investuoti 119 999,97 (vieną šimtą devyniolika tūkstančių devynis šimtus devyniasdešimt devynis, 97) Eur savivaldybės biudžeto lėšų, kaip savivaldybės finansinį įnašą į uždarąją akcinę bendrovę (toliau – UAB) „Molėtų vanduo“.

2. Padidinti UAB „Molėtų vanduo“ įstatinį kapitalą 119 999,97 (vienu šimtu devyniolika tūkstančių devyni šimtai devyniasdešimt devyniais, 97) Eur išleidžiant 413 793 (keturis šimtus trylika tūkstančių septynis šimtus devyniasdešimt tris) 0,29 Eur nominalios vertės paprastąsias vardines akcijas. Akcijų emisijos kaina lygi jų nominaliai vertei. Visos išleistos naujos akcijos priklauso Molėtų rajono savivaldybei.

3. Perduoti Molėtų rajono savivaldybės administracijos direktoriui savivaldybei nuosavybės teise priklausančias 413 793 UAB ,,Molėtų vanduo“ akcijas (vienos akcijos vertė – 0,29 Eur), įgytas savivaldybės nuosavybėn investavus į UAB ,,Molėtų vanduo“ šio sprendimo 1 punkte nurodytą finansinį turtą patikėjimo teise valdyti, naudoti ir juo disponuoti.

4. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, Molėtų rajono savivaldybės vardu pasirašyti dokumentus, reikalingus naujai išleidžiamų akcijų įsigijimui.

5. Įgalioti Molėtų rajono savivaldybės merą ir Molėtų rajono savivaldybės administracijos direktorių pasirašyti šio sprendimo 3 punkte nurodytų akcijų perdavimo ir priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras